Аляксандр Сяргеевіч Ануфрыеў

Аляксандр Ануфрыеў (нар. , Новы Двор, Мінскі раён) — беларускі футбаліст, паўабаронца барысаўскага БАТЭ.

 Клубная кар’ера 
Пачынаў займацца футболам у мінскай СДЮШАР «Дынама», у юнацкім узросце перабраўся ў склад барысаўскага БАТЭ. З 2012 года пачаў выступаць за дубль. 18 ліпеня 2015 года згуляў за барысаўскую каманду ў першым матчы 1/16 Кубка Беларусі супраць шклоўскага «Спартака» (1:2), у той сустрэчы каманда барысаўчан была прадстаўлена ў асноўным дублёрамі. У гэтай сустрэчы адзначыўся голам.

У жніўні 2015 года быў аддадзены ў арэнду ў «Смаргонь», дзе стаў асноўным іграком і забіў 5 галоў. У сакавіку 2016 года на правах арэнды далучыўся да клуба Першай лігі «Смалявічы-СТІ», які стаў фарм-клубам барысаўчан. Па заканчэнні сезона 2016 супрацоўніцтва БАТЭ са смалявіцкім клубам было спынена, аднак паўабаронца застаўся ў «Смалявічах-СТІ». У новым сезоне стаў атрымоўваць менш часу на полі, і ў ліпені 2017 года кантракт быў разарваны. Неўзабаве зноў папоўніў склад «Смаргоні». Спачатку выхадзіў на замену, пазней стаў з’яўляцца і ў стартавым складзе. Па заканчэнні сезона ў лістападзе 2017 года пакінуў каманду.

Са студзеня 2018 года праходзіў прагляд у мазырскай «Славіі» і ў лютым падпісаў кантракт. Стаў адным з асноўных ігракоў, з 10 галамі стаў другім бамбардзірам каманды ў сезоне і дапамог мазырскаму клубу вярнуцца ў Вышэйшую лігу. Сезоне 2019 пачынаў у стартавым складзе мазыран, пазней стаў часцей выхадзіць на замену. Пачатак 2020 года прапусціў з-за траўмы, пасля аднаўлення не здолеў вярнуць месца ў аснове. У ліпені 2020 года па пагадненні бакоў пакінуў «Славію».

У жніўні 2020 года стаў іграком «Мінска», дзе трывала з’яўляўся на полі. У студзені 2021 года пакінуў сталічны клуб і стаў трэніравацца з «Іслаччу», з якой неўзабаве падпісаў кантракт. Пакуніў каманду па пагадненні бакоў у чэрвені 2021 года.

У ліпені 2021 года падпісаў кантракт з брэсцкім «Дынама» да канца сезона, аднак на полі з’яўляўся рэдка. У студзені 2022 года некаторы час трэніраваўся з «Мінскам», але хутка далучыўся да «Гомеля» і неўзабаве падпісаў кантракт з клубам. Стаў рэгулярна з’яўляцца ў стартавым складзе каманды. У студзені 2023 года падоўжыў кантракт з «Гомелем».

У студзені 2024 года перайшоў у барысаўскі БАТЭ.

 Дасягненні 
  Уладальнік Кубка Беларусі: 2022
  Пераможца Першай лігі чэмпіянату Беларусі: 2018

 Статыстыка выступленняў 
СезонДывізіёнКлубКраінаМатчыГалы 2012  дубль  БАТЭ    10  1 2013  дубль  БАТЭ    15  0 2014  дубль  БАТЭ    21  6 2015 (1)  дубль  БАТЭ    9  2 2015 (2)  Д2  Смаргонь    15  5 2016  Д2  Смалявічы-СТІ    23  9 2017 (1)  Д2  Смалявічы-СТІ    5  0 2017 (2)  Д2  Смаргонь    14  1 2018  Д2  Славія    28  10 2019  Д1  Славія    25  4 2020 (1)  Д1  Славія    1  0 2020 (2)  Д1  Мінск    10  4 2021 (1)  Д1  Іслач    7  1 2021 (2)  Д1  Дынама    5  0 2022  Д1  Гомель    23  5 2023  Д1  Гомель    27  8

 Крыніцы 

Катэгорыя:Футбалісты Беларусі
Катэгорыя:Ігракі ФК БАТЭ
Катэгорыя:Ігракі ФК Смаргонь
Катэгорыя:Ігракі ФК Смалявічы
Катэгорыя:Ігракі ФК Славія Мазыр
Катэгорыя:Ігракі ФК Мінск
Катэгорыя:Ігракі ФК Іслач
Катэгорыя:Ігракі ФК Дынама Брэст
Катэгорыя:Ігракі ФК Гомель